rejauldu/bengali-wikipedia huggingface dataset:
বুজান বা বুজুন ১৩৩৩ সাল থেকে ১৩৩৪ সাল পর্যন্ত (বা ১৩৩৪ থেকে ১৩৩৫)  চাগতাই খানাতের খান ছিলেন। তিনি ছিলেন দুওয়া তেমরের পুত্র।  চাচা তরমাসিরিনের মৃত্যুর পরে বুজন খানাতের নিয়ন্ত্রণ নেন। সূত্রগুলি তাকে একজন মুসলিম হিসাবে বর্ণনা করেছে, যদিও তিনি স্পষ্টতই সনাতন মঙ্গোল ইসা আইনকে সমর্থন করেছিলেন। খান হিসেবে অল্প কিছুদিন রাজত্ব করার পরেই অবশ্য তার চাচাত ভাই চাংশি তাকে ক্ষমতাচ্যুত করেছিলেন।   তথ্যসূত্র    জ্যাকসন, পিটার, দিল্লি সালাতানাত: এ পলিটিক্যাল অ্যান্ড মিলিটারি হিস্ট্রি। কেমব্রিজ বিশ্ববিদ্যালয় প্রেস, ২০০৩, ।  বিষয়শ্রেণী:১৩৩৪-এ মৃত্যু বিষয়শ্রেণী:১৪শ শতাব্দীর এশিয়ার রাজশাসক বিষয়শ্রেণী:মঙ্গোল সাম্রাজ্যের মুসলিম বিষয়শ্রেণী:চাগতাই খান  en:Buzan
কুড়িগ্রাম-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুড়িগ্রাম জেলায় অবস্থিত জাতীয় সংসদের ২৮নং আসন।  সীমানা কুড়িগ্রাম-৪ আসনটি কুড়িগ্রাম জেলার রৌমারী উপজেলা, চর রাজিবপুর উপজেলা, চিলমারী উপজেলার অষ্টমীরচর ইউনিয়ন ও নয়ারহাট ইউনিয়ন এবং উলিপুর উপজেলার আলগা ইউনিয়ন নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ নাজিমুদ্দৌলা স্বতন্ত্র১৯৮৮নাজিমুদ্দৌলাজাতীয় পার্টিউপ-নির্বাচনরোকোনউদ্দৌলাজাতীয় পার্টি ১৯৯১ গোলাম হোসেন জাতীয় পার্টি ফেব্রুয়ারি ১৯৯৬ অবদুল বারী সরকার বাংলাদেশ জাতীয়তাবাদী দল জুন ১৯৯৬ গোলাম হোসেন জাতীয় পার্টি (এরশাদ) ২০০১ গোলাম হাবিব দুলাল ইসলামী জাতীয় ঐক্যফ্রন্ট ২০০৮জাকির হোসেন বাংলাদেশ আওয়ামী লীগ ২০১৪ রুহুল আমিন জাতীয় পার্টি (মঞ্জু) ২০১৮ জাকির হোসেন বাংলাদেশ আওয়ামী লীগ২০২৪বিপ্লব হাসান পলাশ বাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে কুড়িগ্রাম-৪  বিষয়শ্রেণী:কুড়িগ্রাম জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
থাম্ব|ট্রেসি হ্যামারবার্গ ট্র্যাসি লিন হ্যামবার্গ  (মার্চ ৭, ১৯৬৬ - ডিসেম্বর ১৫, ১৯৮৪) ছিলেন ১৮ বছর বয়সী একজন মার্কিন নারী যিনি ১৯৮৪ সালের ১৫ ডিসেম্বর নিহত হন। তার খুনিকে ২০১৯ সালে ফরেনসিক বংশানুক্রমিকতার মাধ্যমে শনাক্ত করা হয়েছিল।   পটভূমি  ট্র্যাকি লিন হ্যামারবার্গ ১৯৬৬ সালের ৭ই মার্চ মিলওয়াকির জুডি ক্লাবুন্ডে এবং হারলান হ্যামারবার্গের ঘরে জন্মগ্রহণ করেন। পরিবারটি  সালে উইসকনসিনের সাউকভিলে চলে যায় যেখানে হ্যামারবার্গ পোর্ট ওয়াশিংটন হাই স্কুলে পড়াশোনা করেছিলেন। ওজাউকি কাউন্টির শেরিফ জেমস জনসনের মতে, হত্যার রাতে হ্যামারবার্গ সাউকভিলের একটি বাড়ি থেকে বের হন যেখানে তিনি বন্ধুদের সাথে দেখা করার জন্য একটি মুদির দোকানে হাঁটার জন্য বেবিসিটিং করছিলেন। তারা গাড়ি চালিয়ে পোর্ট ওয়াশিংটনের কুয়েদ'স ট্যাভার্নে যায়। তিনি বারটেন্ডারকে বলেছিলেন যে তিনি গ্রাফটনের একটি পার্টিতে যাচ্ছেন। প্রতিবেদনে বলা হয়েছে, হ্যামারবার্গ এবং তার বন্ধুরা একটি  "বিয়ার পানের খেলা" খেলে এবং পার্টিতে গাঁজা সেবন করে।  তিনি রাত সাড়ে ১২টার দিকে বাড়ির দিকে রওনা হন, যার দূরত্ব উইসকনসিন হাইওয়ে ৩৩ বরাবর হাঁটা পথে ৩.৭ মাইল ছিল। তাকে ধর্ষণ করে শ্বাসরোধ করা হয় এবং মাথায় আঘাতের কারণে তার মৃত্যু হয়। তার দেহটি গ্রাফটনের ম্যাপল রোডের একটি তুষারাবৃত ড্রাইভওয়েতে ফেলে দেওয়া হয়েছিল। শনিবার ভোরে ড্যান সিয়ারাকি হ্যামারবার্গের আংশিক কাপড় পরা দেহটি আবিষ্কার করেছিলেন।   তদন্ত  ওজাউকি কাউন্টি পুলিশ বিভাগের কাছে তাৎক্ষণিকভাবে পরিষ্কার ছিলো না যে তাকে ঘটনাস্থলেই হত্যা করা হয়েছে নাকি অন্য কোথাও হত্যা করে তার দেহ সেখানে ফেলা হয়েছে। কর্তৃপক্ষ মাথায় কি দিয়ে আঘাত করেছে তা শনাক্ত করতে পারেনি এবং বলেছে যে এটি "লাঠি থেকে শুরু করে বেসবল ব্যাট পর্যন্ত" যেকোনো কিছু হতে পারে।] পরে বস্তুটিকে ধাতব হিসেবে চিহ্নিত করা হয়। গ্রাফটনের উত্তরে বনাঞ্চলের প্রতিবেশীরা অস্বাভাবিক কিছু দেখতে বা শুনতে পায়নি। দুজন  শিকারী পৃথকভাবে একটি গাড়িকে হেডলাইট ছাড়াই ম্যাপল রোড থেকে দ্রুত গতিতে দূরে যেতে দেখেছিল। তদন্তের নেতৃত্ব দেয় ওজাউকি কাউন্টি শেরিফের অফিস। তারা উইসকনসিন ডিপার্টমেন্ট অফ জাস্টিস এবং ফৌজদারি তদন্তের বিভাগ থেকে সমর্থন পেয়েছে। একটি আচরণগত বিশ্লেষণ ইউনিট একটি অপরাধমূলক প্রোফাইল তৈরি করতে সহায়তা করে। শেরিফের অফিস শত শত সাক্ষীর সাক্ষাৎকার নিয়েছিল। রক্ত টাইপিং এবং ডিএনএ বিশ্লেষণের মাধ্যমে  ৪০০ জনেরও বেশি পুরুষকে সন্দেহ তালিকা থেকে বাদ দেয়।  এক বছর পরে, হ্যামারবার্গের বন্ধু এবং প্রাক্তন সহপাঠী ওয়েন্ডি স্মিথকে মৃত অবস্থায় পাওয়া যায়। তার মৃত্যু হত্যাকাণ্ড বলে গণ্য করা হয়েছিল এবং  মৃত্যুর কারণ অনুসন্ধান করা হয়েছিল।  হ্যামারবার্গের হত্যাকারীকে পরে ফরেনসিক বংশানুক্রমিক মাধ্যমে শনাক্ত করা হয়। হত্যাকারী ছিল ফিলিপ ক্রস নামে একজন উইসকনসিনের একজন ব্যক্তি। ২০১২ সালে সে অতিরিক্ত মাদক সেবনের কারণে মৃত্যুবরণ করে। পুলিশ তার  নখের নীচ থেকে রক্ত নিয়ে এবং ঘটনাস্থলে উদ্ধার হওয়া বীর্য ব্যবহার করে অভিযুক্ত হত্যাকারীর একটি ডিএনএ প্রোফাইল তৈরি করে। ২০১৯ সালের মার্চ মাসে পুলিশ বংশতালিকা অনুসন্ধান শুরু করে এবং ক্রসকে দ্বিতীয় চাচাতো ভাই হিসেবে শনাক্ত করে। পুলিশ লস অ্যাঞ্জেলেস ফেডারেল ব্যুরো অব ইনভেস্টিগেশন (এফবিআই) দলের কাছে পৌঁছায় যারা ফরেনসিক বংশানুক্রমিক প্রযুক্তির সাথে তাদের দক্ষতার জন্য গোল্ডেন স্টেট কিলার মামলার সমাধান করে।   তথ্যসূত্র     বিষয়শ্রেণী:১৯৮০-এর দশকে ধর্ষণ বিষয়শ্রেণী:নারীর প্রতি সহিংসতার ঘটনা বিষয়শ্রেণী:খুনের শিকার নারী বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা
মতিলাল কানুনগো (১৯১৩ - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে গুলিবিদ্ধ হয়ে ঘটনাস্থলেই মারা যান।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৪।  জন্ম মতিলাল কানুনগোর জন্ম চট্টগ্রাম শহরের কানুনগোপাড়ায়। তার পিতার নাম দুর্গামোহন।  তথ্যসূত্র  বিষয়শ্রেণী:১৯১৩-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৩০-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:অনুশীলন সমিতি বিষয়শ্রেণী:ভারতের স্বাধীনতা আন্দোলন বিষয়শ্রেণী:২০শ শতাব্দীর রাজনীতিবিদ
স্কাই চ্যান ( ; জন্ম: ১৩ অক্টোবর, ১৯৮৩) একজন হংকংয়ীয় অভিনেত্রী এবং সুন্দরী প্রতিযোগিতার খেতাবধারী যিনি মিস হংকং ২০০৮- এ প্রথম রানার-আপ হয়েছিলেন। তিনি ২০০৮ সালের মিস ওয়ার্ল্ড প্রতিযোগিতায় হংকংয়ের প্রতিনিধিত্ব করেছিলেন যেখানে তিনি কোনও স্থান লাভ করতে পারেন নি, কিন্তু মিস চাইনিজ ইন্টারন্যাশনাল ২০০৯- এ তিনি প্রথম রানার-আপ হয়েছিলেন। তার জয়ের পর, তিনি টিভিবির একজন অভিনেত্রী এবং একজন অনুবাদক হয়ে ওঠেন, কারণ তিনি ইংরেজি, জাপানি, ম্যান্দারিন এবং ক্যান্টোনিজ ভাষা বলতে পারেন।  বর্তমান কর্মজীবনের আগে, চ্যান ক্যাথে প্যাসিফিকের একজন ফ্লাইট অ্যাটেনডেন্ট ছিলেন এবং হংকংয়ের চাইনিজ বিশ্ববিদ্যালয়ে পড়াশোনা করেন।   তথ্যসূত্র    বহিঃসংযোগ    মিস চাইনিজ ইন্টারন্যাশনাল ২০০৯ এর অফিসিয়াল ওয়েবসাইট  মিস হংকং প্রোফাইল   অফিসিয়াল ব্লগ  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ওয়ার্ল্ড ২০০৮-এর প্রতিনিধি বিষয়শ্রেণী:হংকংয়ীয় টেলিভিশন অভিনেত্রী বিষয়শ্রেণী:হংকংয়ীয় চলচ্চিত্র অভিনেত্রী বিষয়শ্রেণী:বিমানবালা বিষয়শ্রেণী:২১শ শতাব্দীর হংকংয়ীয় অভিনেত্রী বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:হংকংয়ের চাইনিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:হংকং সুন্দরী প্রতিযোগিতার বিজয়ী
থাম্ব|261x261পিক্সেল|শায়খ নাদভি বক্তৃতারত মার্কফিল ইন্সটিটিউটে মুহাম্মাদ আকরাম নাদভি (জন্ম: ১৯৬৪) একজন প্রখ্যাত ইসলামিক স্কলার, ক্যামব্রিজ ইসলামিক কলেজ-এর ডিন, আল-সালাম ইন্সটিটিউটের প্রিন্সিপাল এবং মার্কফিল্ড ইন্সটিটিউট অব হায়ার এডুকেশন-এর অনারারি ভিজিটিং ফেলো। এছাড়া তিনি অক্সফোর্ড বিশ্ববিদ্যালয়ে অক্সফোর্ড সেন্টার ফর ইসলামিক স্টাডিজ এর রিসার্চ ফেলো ছিলেন, ১৯৮৯ থেকে ২০১৩ পর্যন্ত। তার জন্ম ভারতের জৌনপুরে। তিনি ৫৩ খণ্ডে ইসলামের নারী পণ্ডিতদের জীবনী নিয়ে 'আল-ওয়াফা বি আসমায়িন-নিসা' নামক চরিত-কোষ রচনা করেছেন, যাতে ৯০০০ হাজার পণ্ডিতের জীবনী স্থান পেয়েছে, এই কাজে তিনি ১৫ বছর ব্যয় করেছেন।   শিক্ষাজীবন  মুহাম্মাদ আকরাম নাদভি ইসলামি জ্ঞানার্জন শুরু করেন মাদ্রাসাহ আল-ইসলাহ থেকে, এই মাদ্রাসার প্রতিষ্ঠাতা ছিলেন মাওলানা হামিদুদ্দিন আল-ফারাহি। এখানের শিক্ষা সমাপ্ত করে ভারতের সুবিখ্যাত শিক্ষাপ্রতিষ্ঠান নাদওয়াতুল উলামাতে চলে আসেন, এবং এখান থেকে বিএ আলিমিয়্যাহ ডিগ্রি এবং হাদিসশাস্ত্রে এমএ (ফার্স্ট ক্লাস) সমাপ্ত করেন। তিনি সরাসরি শায়খ আবুল হাসান আলী নাদভী পরিচালিত প্রতিষ্ঠানে শিক্ষকতা জীবন শুরু করেন। তিনি শিক্ষকতার পাশাপাশি লাখনৌ বিশ্ববিদ্যালয় থেকে অর্থনীতিতে বিএ এবং আরবি সাহিত্যে পিএইচডি লাভ করেন।   রচনা ও চিন্তাধারা  মুহাম্মাদ আকরাম নাদভি আরবি ভাষায় ২৫ টির বেশি গ্রন্থ রচনা করেন, হাদীছ, ফিকহ, জীবনী এবং আরবি ব্যাকরণ বিষয়ক। অতি সম্প্রতি তিনি ৫৩ খণ্ডের এক সুবিশাল জীবন-অভিধান রচনা করেন, ইসলামের ইতিহাসের মুহাদ্দিসা অর্থাৎ হাদিসশাস্ত্রের নারী বিশেষজ্ঞদের ওপর। ১৫ বছর গবেষণা করে তিনি প্রায় ৮ হাজার মুহাদ্দিসার জীবনচরিত সঙ্কলন করেছেন।Ato Quayson, Girish Daswani, A Companion to Diaspora and Transnationalism, Chapter 29. .  তিনি বিখ্যাত স্কলার নোমান আলী খানের শিক্ষক।   গ্রন্থাবলী  শায়খ আবুল হাসান আলী নাদভি ঃ জীবন ও কর্ম(নাদভি ফাউন্ডেশন, ২০১৩)  আল-মুহাদ্দিসাহঃ ইসলামের নারী বিদ্বানগণ (অক্সফোর্ড: ইন্টারফেস পাবলিকেশন্স, ২০০৭)"Reclaiming history: Oxford Centre for Islamic Studies produces 40-volume work on Muslim women scholars and prayer leaders", Women Living Under Muslim Laws.  আবু হানিফাহ রহঃ জীবন ও কর্মAbu Hanifah: His Life, Legal Method and Legacy  at Kube Publishing  আল ফিকহ আল-ইসলামীঃ হানাফী মাযহাব অনুসারে (লন্ডন, ২০০৭) "Al-Fiqh Al-Islami Vol 2", Angelwing.  মাদ্রাসা-জীবন (লন্ডন, ২০০৭) নাদওয়াতুল উলামাতে অধ্যয়নকালীন সময়ের স্মৃতিচারণ।  মুহাদ্দিসদের বাগান (লন্ডন, ২০০৭) শাহ আব্দুল আজিজ দেহলবী রহঃ রচিত গ্রন্থের অনুবাদ    আরও দেখুন  http://www.alsalam.ac.uk আল-সালাম ইন্সটিটিউট   তথ্যসূত্র    অতিরিক্ত সূত্র     আল-সালাম ইন্সটিটিউট   ক্যামব্রিজ ইসলামিক কলেজ   বিষয়শ্রেণী:আবুল হাসান আলী হাসানী নদভীর শিষ্য বিষয়শ্রেণী:১৯৬৪-এ জন্ম বিষয়শ্রেণী:ব্রিটিশ মুসলিম বিষয়শ্রেণী:ভারতীয় মুসলিম বিষয়শ্রেণী:জীবিত ব্যক্তি বিষয়শ্রেণী:সুন্নি মুসলিম পণ্ডিত বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী বিষয়শ্রেণী:ভারতের আলেম বিষয়শ্রেণী:ইসলাম ও নারী বিষয়শ্রেণী:২১শ শতাব্দীর ইসলামের মুসলিম পণ্ডিত বিষয়শ্রেণী:২১শ শতাব্দীর অনুবাদক
মণিরামপুর সরকারি উচ্চ বিদ্যালয় ব্রিটিশ আমলে প্রতিষ্ঠিত যশোর জেলার মণিরামপুর পৌরসভায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৯৩২ সালে মনিরামপুরে প্রতিষ্ঠিত হয়।   ইতিহাস  এই স্কুলটি ১৯৩২ সালে প্রতিষ্ঠিত হয়েছিল  ব্রিটিশ শাসনামলে ভারতীয় উপমহাদেশে। ১৯৫৮ সালে এই স্কুলটি পাকিস্তান সরকারের অধীনে, তৎকালীন পূর্ব পাকিস্তানে অনুমোদিত হয়।  গণপ্রজাতন্ত্রী বাংলাদেশ সরকারের ধর্ম বিষয়ক প্রতিমন্ত্রী আলহাজ্জ মুফতি মাওলানা মোহাম্মদ ওয়াক্কাসের নিরলস প্রচেষ্টা ও সহযোগিতার কারণে, তৎকালীন রাষ্ট্রপতি আলহাজ্জ হুসেইন মুহাম্মদ এরশাদ ১৯৮৭ সালের ২ ফেব্রুয়ারি স্কুলটিকে সরকারি স্কুল হিসেবে ঘোষণা দেন এবং তা বাস্তবায়িত হয়। এই স্কুলটি এসএসসি পাঠ্যক্রম অনুসরণ করে এবং বাংলা মাধ্যমে জেসোর বোর্ডের অধীনে পরিচালিত হয়। এর EIIN নম্বর ১১৬১১৯। স্কুল কোড ৬২২৪।   বহিঃসংযোগ    মণিরামপুর সরকারি উচ্চ বিদ্যালয় - অফিসিয়াল ওয়েবসাইট   মণিরামপুর সরকার। মাধ্যমিক বিদ্যালয় - যশোর বোর্ড   তথ্যসূত্র   বিষয়শ্রেণী:যশোর জেলার বিদ্যালয় বিষয়শ্রেণী:১৯৩২-এ ব্রিটিশ ভারতে প্রতিষ্ঠিত বিষয়শ্রেণী:১৯৩২-এ প্রতিষ্ঠিত শিক্ষাপ্রতিষ্ঠান
ষোল গুটি বাংলাদেশের গ্রামীণ পুরুষদের অন্যতম প্রধান খেলা। অলস অবসরে গ্রামের যুবক ও মধ্যবয়সী পুরুষেরা ষোলগুটি খেলে। মাটিতে দাগ কেটে শুকনো ডাল ভেঙ্গে গুটি বানিয়ে চলে এই দীর্ঘমেয়াদি খেলা। খেলার এত সহজ সরঞ্জাম গ্রামবাসীর উৎসবমুখর মনের বহিঃপ্রকাশকেই তুলে করে।   খেলার নিয়মাবলী  thumbnail|ষোল গুটি খেলার ছক সাধারণত মাটিতে দাগ কেটে ষোল গুটির ঘর বানানো হয়। প্রতি পক্ষেই ১৬টি করে গুটি থাকে। শুধু ঘরের মাঝখানের দাগটি দান চালার জন্য খালি থাকে। কোনাকুনি দাগের গুটিগুলো সারা ঘর জুড়ে এক ঘর করে কোনাকুনি খেতে পারে। উলম্ব দাগ কাটা ঘরের গুটিগুলো লম্বভাবে এক ঘর করে খেতে পারে। অপর পক্ষের গুটিকে ডিঙ্গাতে পারলেই সে গুটি কাটা পড়ে। এই ভাবে প্রতিপক্ষের গুটির সংখ্যা কমিয়ে শূন্য করে ফেলতে পারলেই খেলা শেষ হয়ে যায়। তবে অঞ্চলভেদে ১৩টি কিংবা নির্দিষ্ট সংখ্যক গুটি খেয়ে ফেলতে পারলেই খেলা শেষ হয়ে যায়। সেক্ষেত্রে খেলা শুরুর আগেই সংখ্যাটি ঠিক করে নেয়া হয়। ষোল গুটির আর একটি রূপান্তর হলো বাঘ ছাগল খেলা। এক পক্ষ ষোলটি গুটি নেয় এবং অন্য পক্ষ একটি গুটি নিয়ে বাঘ ছাগল খেলা খেলে। একটি গুটিকে বাঘ এবং ষোলটি গুটিকে ছাগল বলে। বাঘের কোনাকুনি এবং লম্বালম্বি সব ধরনের গতিই বৈধ। ছাগল বা ষোল গুটির চাল অন্য খেলার মতই। ১৬ গুটি দিয়ে বাঘের চাল বন্ধ করে দিতে পারলেই খেলা শেষ হয়ে যায়। আর বাঘ চেষ্টা করে প্রতিপক্ষের সবগুলো গুটিকে খেয়ে নিতে।   আধুনিক সংস্করণ  ১৬ গুটি খেলাটির সবচেয়ে আধুনিক সংস্করণ বর্তমানে আন্ড্রয়েড প্লাটফর্মের জন্য ডেভেলাপ করা হয়েছে। এই অ্যাপ্লিকেশনটি গুগল প্লে স্টোর থেকে সংগ্রহ করা যাবে।   তথ্যসূত্র    বহিঃসংযোগ   বিষয়শ্রেণী:বাংলাদেশের ঐতিহ্যবাহী ক্রীড়া বিষয়শ্রেণী:বিমূর্ত কৌশল খেলা বিষয়শ্রেণী:ঐতিহ্যবাহী ছকের খেলা
জোন্ড ৪ (; অর্থ: জোন্ড ৪) হলো চন্দ্র অনুসন্ধানের জন্য ১৯৬৮ সালে মহাশূণ্যে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়। এটি চন্দ্র পার্শ্ব-অতিক্রমণ করার জন্য প্রেরিত হয়।   উৎক্ষেপণ  জোন্ড ৪ মহাকাশযানটিকে ডি-১ই উচ্চ-স্তর সংযুক্ত একটি প্রোটন-কে বাহক রকেটের ওপর বসিয়ে বাইকোনুর কসমোড্রোমের সাইট ৮১/৬ থেকে উৎক্ষেপণ করা হয়। মহাকাশযানটিকে ১৯৬৮ সালের ২ মার্চ তারিখের ১৮:২৯:২৩ ইউটিসিতে উৎক্ষেপণ করা হয়।   আরও দেখুন    চন্দ্র অভিযানসমূহের তালিকা;  ১৯৬৮-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ    Zond 3  at Zarya.info  Soviet Moon Images at Mentallandscape.com  বিষয়শ্রেণী:জোন্ড কর্মসূচি বিষয়শ্রেণী:১৯৬৮-এ উৎক্ষিপ্ত মহাকাশযান
বাংলাদেশে সরকারী চলচ্চিত্র অনুদান গণপ্রজাতন্ত্রী বাংলাদেশ সরকার এর তথ্য ও সম্প্রচার মন্ত্রণালয়ের অধীস্থ একটি অনুদান প্রকল্প। প্রতি অর্থবছরে চলচ্চিত্র শিল্পে মেধা ও সৃজনশীলতাকে উৎসাহিত করার লক্ষ্যে ১৯৭৬ সাল থেকে সিনেমা নির্মাণের জন্য সরকারি অনুদান দেওয়া হয়ে থাকে। মাঝে রাজনৈতিক অস্থিতিশীলতার কারণে বন্ধ থাকলেও ২০০৭-০৮ অর্থবছর থেকে আবারও তা নিয়মিত হয়েছে। প্রথম অনুদান প্রাপ্ত চলচ্চিত্র সূর্য দীঘল বাড়ী।    ইতিহাস  ১৯৭৬ সাল থেকে সিনেমা নির্মাণের জন্য সরকারি অনুদান দেওয়া হয়ে থাকে। বেশ কয়েকবার অনুদান প্রদান বন্ধ থাকলেও, ২০০৭-০৮ অর্থ বছর থেকে নিয়মিত ভাবে আবার চলচ্চিত্র অনুদান প্রদান করা হচ্ছে।   অনুদানের প্রকার  বাংলাদেশের চলচ্চিত্র অনুদানের মাধ্যমে বিভিন্ন ধরনের চলচ্চিত্র প্রকল্প অগ্রাধিকার পায়, যেমন ডকুমেন্টারি, কাহিনী নির্ভর ও মুক্তিযুদ্ধ ও সাহিত্য নির্ভর চলচ্চিত্র অগ্রাধীকার পেয়ে থাকে। স্বল্প দৈর্ঘ্য ( অনুর্ধ ৩০ মিনিট) ও পূর্ণদৈর্ঘ্য এই দুই প্রকারের চলচ্চিত্র কে অনুদান প্রদান করা হয়।    সমালোচনা  রাজনৈতিক পট-পরিবর্তনের সময়ে ও পারিপার্শ্বিক কারণে অনুদান প্রদান বন্ধ থাকতে দেখা গেছে। তাছাড়া অনুদান প্রদানের ক্ষেত্রে প্রার্থীদের যথাযথ মূল্যায়ন না করে রাজনৈতিক কারন ও অসঙ্গতির হয়েছে এমন অভিযোগ পাওয়া গেছে নানা সময়।   তথ্যসূত্র   বিষয়শ্রেণী:চলচ্চিত্র অনুদান বিষয়শ্রেণী:বাংলাদেশ বিষয়শ্রেণী:চলচ্চিত্র বিষয়শ্রেণী:চলচ্চিত্রনির্মাণ
ম্যাঙ্গালোরীয় রন্ধনপ্রণালী হল ম্যাঙ্গালোরের সমস্ত রন্ধনপ্রণালীকে একসাথে দেওয়া একটি নাম।  যেহেতু ম্যাঙ্গালোর একটি উপকূলীয় শহর, তাই এখানকার বেশিরভাগ মানুষের প্রধান খাদ্য হল মাছ। ম্যাঙ্গালোরীয় ক্যাথলিকদের সন্না-দুকরা মাস ( সন্না - টডি বা খামির দিয়ে গাঁজানো ইডলি ; দুকরা মাস - শূকরের মাংস ), শূকরের মাংস বাফাত, সরপোটেল এবং মুসলমানদের মাটন বিরিয়ানি সুপরিচিত খাবার। হাপ্পালা, স্যান্ডিগেএবং পুলি মুঞ্চির মতো জলখাবার ম্যাঙ্গালোরের বিশেষত্ব। খালি (টডি) হল নারকেল ফুলের রস থেকে তৈরি একটি জনপ্রিয় দেশী মদ।   মাংস ভিত্তিক রান্না  বাম|থাম্ব| ম্যাঙ্গালোরীয় ক্যাথলিক শৈলীতে মাছের ডিমের তরকারি বাম|থাম্ব| ম্যাঙ্গালোরীয় দুপুরের খাবার এখানকার তরকারিতে প্রচুর নারকেল ও কারি পাতা ব্যবহার করা হয়। এছাড়াও আদা, রসুন এবং লঙ্কাও ব্যবহার করা হয়। ম্যাঙ্গালোরীয় ক্যাথলিক রন্ধনপ্রণালীতে স্বতন্ত্র পর্তুগিজ প্রভাব রয়েছে, যেমনটি দেখা যায় লাইতাওতে, এটি হল বিখ্যাত শূকরের মাংসের রোস্ট, যেটি বিবাহের নৈশভোজে সবচেয়ে উল্লেখযোগ্য খাদ্য (পিস ডি রেজিস্ট্যান্স) হিসেবে পরিবেশন করা হয়, এবং আছে শূকরের মাংসের সরপোটেল। ম্যাঙ্গালোরীয় ক্যাথলিকরা তাদের বেশিরভাগ শূকরের মাংসের সুস্বাদু খাবারে শূকরের মাংসের রক্ত এবং অন্যান্য অংশ মিশ্রিত করে যেমনটি দেখা যায় শূকরের মাংস বাফাত, ক্যাবিডেলা এবং কালিজে উন কিটিতে (হৃৎপিণ্ড এবং অন্ত্র)। সন্না-দুকরা মাস ( সন্না - টডি বা খামির দিয়ে গাঁজানো ইডলি ; দুকরা মাস - শুয়োরের মাংস ) এবং উন্দে-দুকরা মাস ( উন্দে - খামিরযুক্ত রুটি ; দুকরা মাস - শূকরের মাংস) জনপ্রিয় খাবার।  চিকেন ইন্দাজ জাতীয় খাবারের সাথে বোকরিয়া মাস ( মাটন ) এবং কুঙ্কড়া মাস (মুরগি) জনপ্রিয়। ঐতিহ্যবাহী রোসাচি কাড়ি (রস কারি) হল রস ( নারকেলের দুধ) দিয়ে তৈরি একটি মাছের তরকারি, যেটি বেশ জনপ্রিয়। এটি রস (অভিষেক) অনুষ্ঠানে পরিবেশন করা হয় যেটি ম্যাঙ্গালোরিয়ান ক্যাথলিক বিয়ের এক বা দুই দিন আগে অনুষ্ঠিত হয়। তাদের মাছের তরকারি, বিশেষ করে তাদের মাছের ডিমের তরকারি সমগ্র উপকূলীয় ভারতে এর স্বাদের জন্য পরিচিত, এছাড়াও সুপরিচিত তাদের শৈলীতে ভাজা মাছ। শেভেও রোস এবং পাথাল বাকরি (কোরি রোটির একটি রূপ) হল শুকনো চালের ফ্লেক্স যা মুরগির খাবারের ঝোলে ডুবিয়ে রাখা হয়।   আরও দেখুন    সারস্বত ব্রাহ্মণ  শিবাল্লি ব্রাহ্মণ  বান্ট   টীকা    তথ্যসূত্র    প্রিজম বুকস প্রাইভেট লিমিটেড দ্বারা প্রকাশিত উবিরাজলক্ষ্মীর উডুপি খাবার।আইএসবিএন 978-81-7286-175-9  বিষয়শ্রেণী:কর্ণাটকের রন্ধনশৈলী বিষয়শ্রেণী:ভারতের নিরামিষ পদ বিষয়শ্রেণী:মাঙ্গলুরুর সংস্কৃতি
অমিতা মালিক (১৯২১—২০ ফেব্রুয়ারি ২০০৯) ছিলেন একজন ভারতীয় বাঙালি মিডিয়া সমালোচক। টাইম ম্যাগাজিন তাঁকে ভারতের "সর্বাধিক বিশিষ্ট চলচ্চিত্র ও টেলিভিশন সমালোচক" হিসাবে বর্ণনা করেছিল এবং "ভারতীয় মিডিয়াতে প্রথম নারী" ও "ভারতীয় চলচ্চিত্রের শ্রেষ্ঠ ভাষ্যকার" বলে অভিহিত করেছিল।New Straits Times, Singapore, 16 May 1991  ১৯৯৪ সালে তিনি লখনউতে অল ইন্ডিয়া রেডিওতে নিজের কর্মজীবন শুরু করেছিলেন এবং পরে দ্য স্টেটসম্যান, দ্য টাইমস অফ ইন্ডিয়া, ইন্ডিয়ান এক্সপ্রেস এবং পাইওনিয়ার সহ অনেক মুদ্রণ প্রকাশনার জন্য লেখালেখি করেছিলেন। ২০০৯ সালের ২০ ফেব্রুয়ারতে তিনি দক্ষিণ দিল্লির নিকটবর্তী কৈলাশ হাসপাতালে ৮৭ বছর বয়সে লিউকেমিয়ায় আক্রান্ত হয়ে মৃত্যুবরণ করেছেন।    শৈশব  অমিতা মালিক ব্রিটিশ ভারতের আসামের গুয়াহাটিতে একটি বাঙালি পরিবারে জন্মগ্রহণ করেছিলেন। ২১ দিন বয়সী অমিতার একটি গাড়িতে যাত্রার সময় অন্য একটি গাড়ির সাথে ধাক্কা লেগেছিল, সেই গাড়িতে মহাত্মা গান্ধী বসে ছিলেন। এই ঘটনায় গান্ধীজি খুব উদ্বিগ্ন ছিলেন যে শিশুটি আঘাত পেল কিনা।pg.3/4 "Amita No Holds Barred"   তাঁর জীবনের প্রথম দেখা চলচ্চিত্র ছিল চার্লি চ্যাপলিনের দ্য গোল্ড রাশ, এটি লরেটো কনভেন্ট শিলংয়ের প্রব্রাজিকাদের দ্বারা প্রদর্শিত হয়েছিল।pg. 13 "Amita No Holds Barred"    কর্মজীবন  "শনিবার দুপুরের খাবারের সময় ইউরোপীয় সঙ্গীতের সাপ্তাহিক অনুষ্ঠান উপস্থাপন" করতে তিনি মাসে লক্ষ টাকা বেতনে লখনউয়ের অল ইন্ডিয়া রেডিওতে যোগ দিয়েছিলেন।pg. 63 "Amita No Holds Barred"  ১৯৪৪ সালে তিনি আনুষ্ঠানিকভাবে অল ইন্ডিয়া রেডিওর অনুষ্ঠান সহকারী পদের জন্য আবেদন করেছিলেন এবং তাঁকে দিল্লি স্টেশনে নিয়োগ দেওয়া হয়েছিল।pg. 77 "Amita No Holds Barred"  তিনিই একমাত্র ভারতীয় চলচ্চিত্র সমালোচক যিনি ইংমার বারিমান এবং মার্লোন ব্রান্ডোর মতো গুরুত্বপূর্ণ চলচ্চিত্র তারকা ও পরিচালকদের সাক্ষাৎকার নিতে পেরেছিলেন।  তাসখন্দে লাল বাহাদুর শাস্ত্রীর মৃত্যুর পরে অপ্রত্যাশিতভাবে ইন্দিরা গান্ধী যখন ভারতের প্রধানমন্ত্রী হন তখন অমিতা মালিক ছিলেন তাঁর সাক্ষাৎকার গ্রহণকারী প্রথম সাংবাদিক।"Amita no holds barred" – pages 180/181   তথ্যসূত্র    বহিঃসংযোগ   বিষয়শ্রেণী:১৯২১-এ জন্ম বিষয়শ্রেণী:২০০৯-এ মৃত্যু বিষয়শ্রেণী:ভারতীয় টেলিভিশন সাংবাদিক বিষয়শ্রেণী:বাঙালি লেখক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ব্রাহ্ম বিষয়শ্রেণী:লিউকিমিয়ায় মৃত্যু বিষয়শ্রেণী:আসামের ব্যক্তি বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:ভারতীয় নারী টেলিভিশন সাংবাদিক বিষয়শ্রেণী:২০শ শতাব্দীর ভারতীয় লেখক
thumb|সারি (ম্যাগাজিন) প্রচ্ছদ সারি হল একটি দক্ষিণ আফ্রিকান মহিলাদের ম্যাগাজিন, যা আফ্রিকান ভাষায় লেখা। এটি মিডিয়া২৪ দ্বারা প্রকাশিত, Sarie Media24. Retrieved 9 September 2016. এবং এটি মহিলাদের জন্য প্রাচীনতম প্রকাশনা, প্রথম ১৯৪৯ সালে সারি মারাইস শিরোনামে প্রকাশিত হয়েছিল।   তথ্যসূত্র    বহিঃসংযোগ    অফিসিয়াল সাইট (আফ্রিকান ভাষায়)  সারি ম্যাগাজিন ইউটিউব চ্যানেল বিষয়শ্রেণী:নারীদের ম্যাগাজিন বিষয়শ্রেণী:১৯৪৯-এ প্রতিষ্ঠিত ম্যাগাজিন বিষয়শ্রেণী:দক্ষিণ আফ্রিকার মাসিক ম্যাগাজিন বিষয়শ্রেণী:দক্ষিণ আফ্রিকার ম্যাগাজিন বিষয়শ্রেণী:আফ্রিকান ভাষার ম্যাগাজিন
পুবের কলম কলকাতা থেকে প্রকাশিত বিভাগোত্তর বাঙ্গালী মুসলমানদের একমাত্র বাংলা দৈনিক সংবাদপত্র। দৈনিক কলম ভারত এবং আন্তর্জাতিক সংবাদের সাথে সাথে স্থানীয় ও আঞ্চলিক বিষয়সমূহ প্রকাশ করে। এটা বিনোদন, ব্যবসায়-বাণিজ্য, বিজ্ঞান, প্রযুক্তি, খেলাধুলা, চলচ্চিত্র, ভ্রমণ, চাকরি, শিক্ষা, স্বাস্থ্য, পরিবেশ, মানবাধিকার এবং অন্যান্য সংবাদও পরিবেশন করে।  ১৯৮১ সাল থেকে এই পত্রিকাটি প্রকাশিত হচ্ছে। বর্তমানে এই পত্রিকার সম্পাদক আহমেদ হাসান।   ইতিহাস  ১৯৮১ সালে একটি মাসিক পত্রিকা হিসেবে চালু করা হয় যা ১৯৮৩ সালে একটি সাপ্তাহিক পত্রিকা হয়ে ওঠে। এরপর ২০১১ সালে সারদা গোষ্ঠী এটি কেনে এবং ৪০,০০০ পর্যন্ত প্রচলন সঙ্গে একটি দৈনিক সংবাদপত্রে পরিণত করে।  ২০১৩ সালে সারদা গ্রুপের আর্থিক কেলেঙ্কারির পরে আবার কলম ওয়েলফেয়ার এসোসিয়েশন্ এটি কিনে নেয় এবং দৈনিক সংবাদপত্র হিসাবে প্রকাশ করতে থাকে।http://www.livemint.com/Politics/nSoyMCOJ5ekoYfr7KYbNEI/Trinamool-Congress-seizes-control-of-two-newspapers-owned-by.html এই সময় সাংসদ মুকুল রায় পত্রিকাটির আরেকটি সংস্করণ বের করেন যার নাম দেওয়া হয় আজকের কলম এবং সম্পাদনা করেন উত্তরপ্রদেশ এর শিক্ষাবিদ আসিফ খান। কয়েকমাস পরে আবার আহমেদ হাসান ইমরান এর সম্পাদনায় দৈনিক কলম পত্রিকা নিয়মিত ভাবে প্রকাশ হতে থাকে। বর্তমানে আজকের কলম এর সাথে  দৈনিক কলম এর কোনো সম্পর্ক নেই।http://rni.nic.in/display_title.asp?keepThis=true&TB_iframe=true   বানানবিধি  কলম পত্রিকায় অধিকাংশ বাংলা শব্দের ক্ষেত্রেই পশ্চিমবঙ্গ বাংলা আকাদেমি কর্তৃক সংস্কারকৃত বানানবিধি গৃহীত হয়েছে। তবে এতে আরবী ও উর্দু ভাষা শব্দাবলী করা হয়। কেবল অবঙ্গভাষী ব্যক্তিত্ববর্গের নাম এবং বহির্বঙ্গের কোন স্থাননামের ক্ষেত্রে এই পত্রিকা সংশ্লিষ্ট ব্যক্তিত্বের মাতৃভাষায় অথবা সংশ্লিষ্ট স্থানে প্রচলিত ভাষায় প্রচলিত বানান এবং উচ্চারণ অনুসারে শব্দটির প্রতিবর্ণীকরণ করে থাকে।   তথ্যসূত্র   বিষয়শ্রেণী:ভারতের সংবাদপত্র বিষয়শ্রেণী:বাংলা ভাষার সংবাদপত্র বিষয়শ্রেণী:১৯৮১-এ পশ্চিমবঙ্গে প্রতিষ্ঠিত বিষয়শ্রেণী:কলকাতার সংবাদপত্র
নাজিমউদ্দীন আহমদ (১ মার্চ ১৯২৩ – ৭ নভেম্বর ২০০৯) ছিলেন একজন বিশিষ্ট বাংলাদেশি প্রত্নতত্ত্ববিদ এবং গবেষক। তিনি প্রাচীন ইতিহাস, প্রত্নতত্ত্ব, আইকনোগ্রাফি, মুদ্রাতত্ত্ব, এবং স্থাপত্য সংরক্ষণে গুরুত্বপূর্ণ অবদান রেখেছেন।  প্রাথমিক জীবন ও শিক্ষা নাজিমউদ্দীন আহমদ জন্মগ্রহণ করেন ১ মার্চ ১৯২৩ সালে রাজশাহী জেলার গোদাগাড়িতে তাঁর নানাবাড়িতে। তাঁর পৈতৃক নিবাস ছিল পশ্চিমবঙ্গের এর মুর্শিদাবাদ জেলার ভগবানগোলা থানার অন্তর্গত আজমতপুর গ্রামে। তাঁর পিতা নাম শামসুদ্দিন আহমেদ তিনি ছিলেন একজন খ্যাতনামা প্রত্নতত্ত্ববিদ। তাঁর শিক্ষাজীবনের সূচনা কলকাতায় কিন্তু বাবা চাকরি বদলির কারণে তিনি তাকি, বশিরহাট ও ২৪ পরগণার (বর্তমানে চব্বিশ পরগনা) বিভিন্ন শিক্ষাপ্রতিষ্ঠানে অধ্যয়ন করেন। তিনি তাকি সরকারি উচ্চ বিদ্যালয়ের থেকে ১৯৪২ সালে মাধ্যমিক স্কুল সার্টিফিকেট সম্পূর্ণ ও বারহামপুরের কে. ডব্লিউ. কলেজ থেকে ১৯৪৪ সালে উচ্চ মাধ্যমিক স্কুল সার্টিফিকেট সম্পন্ন করেন। কলকাতার ইসলামিয়া কলেজ থেকে তিনি ১৯৪৬ সালে কলাবিদ্যায় স্নাতক ডিগ্রি অর্জন করেন। ১৯৪৯ সালে কলকাতা বিশ্ববিদ্যালয়ের থেকে ইসলামের ইতিহাস ও ঐতিহ্য বিষয়ক স্নাতকোত্তর ডিগ্রি (মাস্টার্স) অর্জন করেন। তিনি লন্ডন বিশ্ববিদ্যালয় থেকে ১৯৫৮ সালে প্রত্নতত্ত্ব বিষয়ে পিএইচ.ডি ডিগ্রি অর্জন করেন। তক্ষশীলার ইতিহাস ও প্রত্নতত্ত্ব তার গবেষণার বিষয় ছিল।  কর্মজীবন নাজিমউদ্দীন আহমদ ১৯৫০ সালে পাকিস্তানের জাদুঘর ও প্রত্নতত্ত্ব বিভাগে সহকারী প্রত্নখননকারী হিসেবে যোগ দান করেন। ১৯৫১ সালে তিনি সহকারী সুপারিনটেনডেন্ট হিসেবে পদোন্নতি লাভ করেন এবং ১৯৫৯ সালে সুপারিনটেনডেন্ট (সিনিয়র ক্লাস-১) পদে উন্নীত হন।  তিনি ১৯৭০ সালে পাকিস্তানের জাদুঘর ও প্রত্নতত্ত্ব বিভাগের পরিচালক হিসেবে দায়িত্ব পালন করেন। ১৯৭৩ সালে তিনি বাংলাদেশে ফিরে আসে এবং বাংলাদেশ জাদুঘর ও প্রত্নতত্ত্ব বিভাগে কাজ শুরু করেন।  তিনি ১৯৮২ সালের ফেব্রয়ারিতে চাকরি থেকে অবসর গ্রহণ করেন এবং পরে জাতিসংঘ উন্নয়ন কর্মসূচী এর অর্থায়নে সাংস্কৃতিক ঐতিহ্য প্রকল্পে স্বল্পকালীন বিশেষজ্ঞ হিসেবে নিযুক্ত হয়।  গবেষণা ও অবদান ১৯৫০ সালে প্রত্নতত্ত্ববিদ হিসেবে কর্মজীবন শুরু করেন। তার প্রথম প্রশিক্ষণ হয় মহেঞ্জোদাড়ো খননে, যেখানে বিখ্যাত প্রত্নতত্ত্ববিদ মর্টিমার হুইলার অধীনে কাজ করতেন। তিনি পরবর্তীতে হার্ভার্ড বিশ্ববিদ্যালয়ের দ্বিতীয় আফগান অভিযানমূলক দলের প্রধান অধ্যাপক রেয়ার সার্ভিসের নেতৃত্বে বেলুচিস্তানের কোয়েটা, জব উপত্যকা, লোরা লাতি ও পিশিনে মাঠভিত্তিক খনন কাজের প্রশিক্ষণ গ্রহণ করেন। ১৯৭৪ সালে তাঁর সংগৃহীত বিভিন্ন নৃতাত্ত্বিক নিদর্শন চট্টগ্রামে জাতিতাত্ত্বিক জাদুঘর স্থাপনে প্রাথমিক উপকরণ হিসেবে ব্যবহৃত হয়।  গ্রন্থ ও প্রকাশনা তাঁর রচিত ও সম্পাদিত উল্লেখযোগ্য গ্রন্থসমূহের মধ্যে রয়েছে:  দ্য বিল্ডিংস অব খান জাহান ইন অ্যান্ড অ্যারাউন্ড বাগেরহাট (বাগেরহার ও তার আশেপাশের খান জাহানের ভবনসমূহ)  কান্তজী টেম্পল (কান্তজী মন্দির)  বিল্ডিংস অব দ্য ব্রিটিশ রাজ ইন বাংলাদেশ অ্যান্ড ডিসকভার দ্য মনুমেন্টস অব বাংলাদেশ (বাংলাদেশের ব্রিটিশ শাসনের ভবন এবং বাংলাদেশের স্মৃতিস্তম্ভের আবিষ্কার)  পানাম সিটি (পানাম নগর)  ব্যক্তিগত জীবন ও মৃত্যু তিনি জীবনের অন্তিম সময়ে অধ্যাপক মুহম্মদ সিরাজুল ইসলাম এর স্মৃতিতে একটি স্মারক প্রকাশে দায়িত্ব নিয়োজিত ছিলেন। তিনি ৭ নভেম্বর ২০০৯ সালের মৃত্যুবরণ করেন।   তথ্যসূত্র    বহিঃসংযোগ      বিষয়শ্রেণী:বাংলাদেশী প্রত্নতত্ত্ববিদ বিষয়শ্রেণী:১৯২৩-এ জন্ম বিষয়শ্রেণী:২০০৯-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশি লেখক বিষয়শ্রেণী:ইতিহাসবিদ